पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. सेंट्रल बोर्ड आफ सेंकेडरी एजुकेशन (सीबीएसई) ने बुधवार को नेशनल एलिजिबिलिटी-कम-एंट्रेंस टेस्ट-यूजी (नीट) 2013 का रिजल्ट घोषित कर दिया।
चंडीगढ़ के अर्णव अग्रवाल ने इस परीक्षा में देशभर में दूसरा स्थान हासिल किया है। इस परीक्षा में देशभर से 7,17,127 स्टूडेंट्स ने आवेदन किया, जबकि 6,58,040 ने परीक्षा दी थी और 3,66,317 पास हुए। परीक्षा देश के 85 शहरों में 1251 सेंटर्स पर हुई थी। सीबीएसई वेबसाइट पर रिजल्ट देख सकते हैं।
कार्डियोलॉजिस्ट बनना चाहते हैं अर्णव
चंडीगढ़ सेक्टर-37 में रहने वाले अर्णव को जब पता चला कि उन्होंने नीट में ऑल इंडिया रैंक-2 हासिल किया है, तब वह मुंबई में थे। मुंबई में बायोलॉजी ओलंपियाड चल रहा है, जिसमें अर्णव भी हिस्सा ले रहे हैं। अर्णव ने फोन पर बताया कि वह कार्डियोलॉजिस्ट बनना चाहते हैं।
फिलहाल मौलाना आजाद मेडिकल कॉलेज दिल्ली में एडमिशन के लिए एप्लाई करेंगे, लेकिन एम्स के रिजल्ट का इंतजार रहेगा। अर्णव अपनी सफलता के पीछे दो साल लगातार पढ़ाई को वजह मानते हैं। उन्होंने कहा कि बोर्ड के एग्जाम के बाद भी ज्यादा से ज्यादा वक्त नीट की तैयारी में ही लगाया।
अर्णव अग्रवाल
एआईआर-2, स्टेट में नंबर-1
पिता विनीत अग्रवाल (सीए)
मां कविता (कॉमर्स टीचर)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva hin_Deva awa_Deva mag_Deva mai_Deva awa_Deva zho_Hant eng_Latn